Крымскія жанчыны адзначылі 8 сакавіка пікетамі за мір Дзясяткі тысяч жанчын па ўсім Крыме выйшлі ў Міжнародны жаночы дзень 8 сакавіка на акцыі пратэсту супраць вайны і рускай акупацыі, за мір і адзінства Украіны. Пра гэта са спасылкай на Радыё Свабода паведаміў украінскі рэсурс Еспресо.TV . У сотнях населеных пунктаў Крыма жанчыны стварылі жывыя ланцужкі ўздоўж дарог і аўтатрас, трымаючы ўкраінскія і крымскія сцягі ды транспаранты з лозунгамі за мір і цэласнасць краіны. Падобныя акцыі прайшлі таксама ў некаторых усходніх рэгіёнах Украіны, напрыклад, на Херсоншчыне. Па папярэдніх дадзеных, агулам у акцыях удзельнічалі ад 15 да 20 тысяч крымчанак. Жаночыя пратэсты пераважна прайшлі без эксцэсаў, толькі пад Судаком рускія казакі, якія суправаджалі ваенныя аўтамабілі, лаяліся на жанчын і паказвалі непрыстойныя жэсты. Заметили ошибку? Выделите текст, нажмите Ctrl+Enter и оставьте замечание!